Legal Document

Category: 167

Text:
89. ΠΡΟΕΔΡΙΚΟ ΔΙΑΤΑΓΜΑ υπ’ αριθ.369 της 28 Νοεμ.1997 (ΦΕΚ Α΄241)  (Διόρθ.Σφαλμ.στο ΦΕΚ Α 260/19-12-1997)  Διατήρηση εποπτείας Νομικών Προσώπων Δημοσίου Δικαίου (Ν.Π.Δ.Δ.) από τον Υπουργό Υγείας και Πρόνοιας. Έχοντας υπόψη: 1.Τις διατάξεις: α.του άρθρ.1 παρ.2 του Νόμ.2503/1997 «Διοίκηση, οργάνωση, στελέχωση της Περιφέρειας, ρύθμιση θεμάτων για την τοπική αυτοδιοίκηση και άλλες διατάξεις» (ΦΕΚ 107 Α΄). β.του άρθρ.3 παρ.1 του Νόμ.2218/1994»Ίδρυση νομαρχιακής αυτοδιοίκησης, τροποποίηση διατάξεων για την πρωτοβάθμια αυτοδιοίκηση και την περιφέρεια και άλλες διατάξεις» (ΦΕΚ 90 Α΄). γ.του άρθρ.4 παρ.6 του Νόμ.2240/1994 «Συμπλήρωση διατάξεων για  τη Νομαρχιακή Αυτοδιοίκηση και άλλες διατάξεις» (ΦΕΚ 153 Α΄). δ.του άρθρ.14 του Νόμ.2519/1997»Ανάπτυξη και εκσυγχρονισμός του Εθνικού Συστήματος Υγείας, οργάνωση των Υγειονομικών Υπηρεσιών, ρυθμίσεις για το φάρμακο και άλλες διατάξεις» (ΦΕΚ 165 Α΄), που επαναφέρουν σε ισχύ τη διάταξη της παρ.1 του άρθρ.7 τουΝόμ.1397/1983 περί εποπτείας νοσοκομείων Ε.Σ.Υ.(ΦΕΚ 143 Α΄). ε.του άρθρ.29Α του Νόμ.1558/1985 (ΦΕΚ 137 Α΄), όπως προστέθηκε με το άρθρ.27 του Νόμ.2081/1992(ΦΕΚ 154 Α΄) «Ρύθμιση του θεσμού των επιμελητηρίων, τροποποίηση των διατάξεων του Νόμ.712/1987 για τον εκσυγχρονισμό επαγγελματικών οργανώσεων των εμπόρων, βιοτεχνών και λοιπών επαγγελμάτων και άλλες διατάξεις» και αντικαταστάθηκε με το άρθρ.1 παρ.2α του Νόμ.2469/1997 (ΦΕΚ 38 Α΄).  (Μετά τη σελ.38,186) Σελ. 38,187 Τεύχος 1302 Σελ. 75 Υπουργείο Υγείας και Πρόνοιας 35.Α.αα.88-89    2.Την αριθ.ΔΙΔΚ/Φ.1/20199/5.9.1997 Κοινή Απόφαση των Πρωθυπουργού και Υπουργού Εσωτερικών, Δημόσιας Διοίκησης και Αποκέντρωσης για την ανάθεση αρμοδιοτήτων στους Υφυπουργούς ΕΣ.Δ.Δ.Α.  (ΦΕΚ 801 Β΄) όπως τροποποιήθηκε με την αριθ.ΔΙΔΚ/Φ.1/23470/20.10.1997 όμοιά της (ΦΕΚ 924 Β΄). 3.Το γεγονός ότι τα κατωτέρω Νομικά Πρόσωπα Δημοσίου Δικαίου (Ν.Π.Δ.Δ.)επιτελούν έργο σε εθνικό επίπεδο και παρέχουν υπηρεσίες στους ευαίσθητους τομείς της Υγείας και της Πρόνοιας για όλους του πολίτες της χώρας. Ειδικότερα η διατήρηση της εποπτείας του Κέντρου Προσωρινής διαμονής Ρέντη και του Κοινωνικού Ξενώνα Καρέα επιβάλλεται λόγω ανακατανομής προνοιακών φορέων και ο χώρος τους θα χρησιμοποιηθεί για την ανέγερση υποδομής του Εθνικού Κέντρου Άμεσης Κοινωνικής Βοήθειας. Τα Παραρτήματα Εθνικού Κέντρου Άμεσης Βοήθειας (Ε.Κ.Α.Β.) Θεσσαλονίκης και Αχαΐας αποτελούν σημαντικά Κεντρικά Δίκτυα. 4.Το γεγονός ότι, από τις διατάξεις του παρόντος, δεν προκαλείται δαπάνη εις βάρος του Κρατικού Προϋπολογισμού. 5.Την αριθ.556/26.11.1997 Γνωμοδότηση του Συμβουλίου της Επικρατείας, μετά από πρόταση του Υπουργού Υγείας και Πρόνοιας και του Υφυπουργού Εσωτερικών, Δημόσιας Διοίκησης και Αποκέντρωσης, αποφασίζουμε: Άρθρ.1.-Διατηρείται στον Υπουργό Υγείας και Πρόνοιας η εποπτεία των κατωτέρω Νομικών Προσώπων Δημοσίου Δικαίου (Ν.Π.Δ.Δ.) των Τομέων Υγείας και Πρόνοιας, με εξαίρεση τις αρμοδιότητες που αναφέρονται στο άρθρ.2 του παρόντος. 1.ΜΕΣΗ ΕΠΑΓΓΕΛΜΑΤΙΚΗ ΝΟΣΗΛΕΥΤΙΚΗ ΣΧΟΛΗ  «ΑΜΑΛΙΑ ΦΛΕΜΙΓΚ» (Π.Δ. 82/1989 ΦΕΚ 37 Α΄). 2.ΕΘΝΙΚΟ ΚΕΝΤΡΟ ΑΜΕΣΗΣ ΒΟΗΘΕΙΑΣ (Ε.Κ.Α.Β.) (αρθρ.7 και 8 Νόμ.1579/1985 ΦΕΚ 217 Α΄όπως τροποποιήθηκε, συμπληρώθηκε και ισχύει σήμερα). 3.ΙΝΣΤΙΤΟΥΤΟ ΕΡΕΥΝΑΣ ΝΟΣΗΜΑΤΩΝ ΘΩΡΑΚΑ ΥΓΙΕΙΝΗΣ ΚΑΙ ΑΣΦΑΛΕΙΑΣ ΤΗΣ ΕΡΓΑΣΙΑΣ (Π.Δ.175/1989 ΦΕΚ 85 Α΄και άρθρ.55 του Νόμ.2519/1997 ΦΕΚ 165 Α΄). 4.ΕΘΝΙΚΟ ΚΕΝΤΡΟ ΑΙΜΟΔΟΣΙΑΣ (άρθρ.4 Νόμ.1820/1988 ΦΕΚ 261 Α΄). 5.ΕΘΝΙΚΟ ΚΕΝΤΡΟ ΕΡΕΥΝΩΝ ΥΓΕΙΑΣ (άρθρ.9 Νόμ.1579/1985 ΦΕΚ 217 Α΄). 6. ΕΘΝΙΚΟΣ ΟΡΓΑΝΙΣΜΟΣ ΦΑΡΜΑΚΩΝ (Ε.Ο.Φ.) (άρθρ.1 Νόμ.1316/1983 ΦΕΚ 3 Α΄). 7, ΕΘΝΙΚΗ ΣΧΟΛΗ ΔΗΜΟΣΙΑΣ ΥΓΕΙΑΣ (Ε.Σ.Δ.Υ.) (άρθρ.3 Νόμ.2194/1994 ΦΕΚ 34 Α΄και άρθρ.36 Π.Δ.138/1992 ΦΕΚ 68 Α΄). 8. ΠΑΝΕΛΛΗΝΙΟΣ ΙΑΤΡΙΚΟΣ ΣΥΛΛΟΓΟΣ (Π.Ι.Σ.) (άρθρ.54 Β.Δ.7.11.1957 ΦΕΚ 225 Α΄) 9.ΠΑΝΕΛΛΗΝΙΟΣ ΦΑΡΜΑΚΕΥΤΙΚΟΣ ΣΥΛΛΟΓΟΣ (άρθρ.24 Α.Ν.1384/1938 ΦΕΚ 362 Α΄).  Σελ. 38,188 Τεύχος 1302 Σελ. 76 10.ΕΛΛΗΝΙΚΗ ΟΔΟΝΤΙΑΤΡΙΚΗ ΟΜΟΣΠΟΝΔΙΑ (άρθρ.74 Νόμ.1026/1980 ΦΕΚ 48 Α΄).  11.ΠΑΤΡΙΩΤΙΚΟ ΙΔΡΥΜΑ ΚΟΙΝΩΝΙΚΗΣ ΠΡΟΝΟΙΑΣ ΚΑΙ ΑΝΤΙΛΗΨΗΣ (Π.Ι.Κ.Π.Α.) (Β.Δ. 668/1962 ΦΕΚ 179 Α΄). 12.ΕΘΝΙΚΟ ΙΔΡΥΜΑ ΑΠΟΚΑΤΑΣΤΑΣΗΣ ΑΝΑΠΗΡΩΝ (Β.Δ.564/1961 ΦΕΚ 139 Α΄ όπως τροποποιήθηκε και συμπληρώθηκε με το Β.Δ.334/1973 ΦΕΚ 100 Α΄). 13.ΕΘΝΙΚΟ ΙΔΡΥΜΑ ΠΡΟΣΤΑΣΙΑΣ ΚΩΦΑΛΑΛΩΝ (Β.Δ.703/1972 ΦΕΚ 201 Α΄). 14. ΚΕΝΤΡΟ ΕΚΠΑΙΔΕΥΣΗΣ ΚΑΙ ΑΠΟΚΑΤΑΣΤΑΣΗΣ ΤΥΦΛΩΝ (Π.Δ.265/1979 ΦΕΚ 74 Α΄). 15.ΚΕΝΤΡΟ ΚΟΙΝΩΝΙΚΗΣ ΑΠΟΚΑΤΑΣΤΑΣΗΣ ΧΑΝΣΕΝΙΚΩΝ  (Π.Δ.27/1985 ΦΕΚ 10 Α΄). 16.ΤΕΧΝΟΛΟΓΙΚΟ ΚΕΝΤΡΟ ΑΝΑΠΗΡΩΝ (Π.Δ.584/1984 ΦΕΚ 209 Α΄). 17.ΘΕΡΑΠΕΥΤΗΡΙΑ ΧΡΟΝΙΩΝ ΠΑΘΗΣΕΩΝ: Α΄Αθηνών (Π.Δ.339/1985 ΦΕΚ 118 Α΄και Υ.Α.Π.4/3905/1993 ΦΕΚ 606 Β΄). Β΄Αθηνών (Π.Δ.299/1985 ΦΕΚ 111 Α΄). Γ΄Αθηνών (Π.Δ.332/1985 ΦΕΚ 117 Α΄). 18.ΚΕΝΤΡΟ ΠΕΡΙΘΑΛΨΗΣ ΠΑΙΔΙΩΝ «ΑΓΙΟΣ ΔΗΜΗΤΡΙΟΣ» ΘΕΣΣΑΛΟΝΙΚΗΣ  (Β.Δ.287/1973 ΦΕΚ 85 Α΄και Π.Δ.149/1988 ΦΕΚ 67 Α΄).19.ΚΕΝΤΡΟ ΠΡΟΣΩΡΙΝΗΣ ΔΙΑΜΟΝΗΣ ΡΕΝΤΗ (Π.Δ.28/1985 ΦΕΚ 10 Α΄, Π.Δ.522/1985 ΦΕΚ 189 Α΄). 20.ΚΟΙΝΩΝΙΚΟΣ ΞΕΝΩΝΑΣ ΚΑΡΕΑ (Π.Δ.28/1985 ΦΕΚ 10 Α΄,Π.Δ.521/1985 ΦΕΚ 189 Α΄). 21.ΙΔΡΥΜΑ ΚΟΙΝΩΝΙΚΗΣ ΠΡΟΝΟΙΑΣ ΘΕΣΣΑΛΟΝΙΚΗΣ «ΑΓΙΟΣ ΠΑΝΤΕΛΕΗΜΩΝ» (Νόμ.4162/1961 ΦΕΚ 73 Α΄). Άρθρ.2.-Από την εποπτεία των προαναφερομένων Ν.Π.Δ.Δ. εξαιρούνται οι αρμοδιότητες που έχουν μεταβιβαστεί ήδη στον οικείο Γενικό Γραμματέα Περιφέρειας. Άρθρ.3.-Διατηρείται στον Υπουργό Υγείας και Πρόνοιας η αρμοδιότητα έκδοσης ή τροποποίησης των πράξεων κανονιστικού περιεχομένου σύστασης,  οργάνωσης και λειτουργίας όλων των Νομικών Προσώπων Δημοσίου Δικαίου(Ν.Π.Δ.Δ.) των Τομέων Υγείας και Πρόνοιας, άσκηση επιθεώρησης, διενέργειας διοικητικού και οικονομικού ελέγχου και επιβολής κυρώσεων. Η ισχύς του Δ/τος αυτού αρχίζει από τη δημοσίευσή του στην Εφημερίδα της Κυβερνήσεως.   35.Α.αα.89 Υπουργείο Υγείας και Πρόνοιας